[Foto's] Die huis brand! Wat gryp jy? | Maroela Media
[Foto's] Die huis brand! Wat gryp jy?
Foto: The Burning House
Fotograaf Foster Huntington het op 'n dag gewonder wat hy sou inpak indien sy huis besig was om af te brand. Hy het 'n paar items afgeneem en sy vriende gevra om dieselfde te doen.
Op 10 Mei 2011 het hy 'n webwerf, The Burning House, begin met 10 foto's. Binne 'n paar uur het hy 'n foto van 'n vreemdeling ontvang. Binne 'n paar dae het hy plaaslike media gehaal en die foto's is uiteindelik in boekformaat opgeneem.
Die projek duur voort.
Van die inskrywings sluit Kate Molins (26) in wat sê sy sal onder andere haar ma se as, haar tweejarige kat, ouma en pa se horlosies, haar paspoort en haar foto-album gryp.
Die 20-jarige Joshua Lee Bacon sê sy gunsteling langbroek en onderklere, 'n boks sigare van China en 'n foto van sy ouma en oupa, is die eerste wat hy sal saamneem.
Brenda Bell (60) sê sy sal haar hond, Baby Val, saamneem en 'n paar snoepgoed vir hom. Sy sal ook haar man Larry saamneem en 'n paar snoepgoed vir hom. Sy sal ook grondboontjiebotter en beskuitjies, grondboontjies, lekkergoed en borrelgom saamneem. Sy sal ook handskoene en 'n wolhoed gryp en baie kontant, met 'n noodhulpstelletjie en plastieksakkies.
Die 27-jarige Kristi Dahlstrom, 'n letterkundeonderwyseres van Duitsland, sal haar tannie se viool, haar Amerikaanse paspoort, 'n foto van haar familie, twee briewe, 'n joernaal, TS Elliot se versamelde gedigte en 'n Bybel saamneem.
Alejandro Sosa (36) van Venezuela meen alles kan vervang word, behalwe sy dogter.
Wat sal jy inpak?
Net my Kindle!
'n Mens kan tog altyd weer 'n Bybel koop, maar ek kan nie die foto-album van my kinders se oorlede pa vervang nie……